ഔഷധസസ്യങ്ങളുടെ കലവറയൊരുക്കാന് കുടുംബശ്രീ ജില്ലാ മിഷന് കാഞ്ഞങ്ങാട്: ഹരിതവത്കരണത്തിനും ഔഷധ സസ്യങ്ങളുടെ പ്രചാരണത്തിനും വിപണനത്തിനും പുതിയ സാധ്യതകള് തേടി ഔഷധ സസ്യ നഴ്സറി നിര്മിക്കുന്നതിനുള്ള പദ്ധതിയുമായി കുടുംബശ്രീ ജില്ലാ മിഷന്. വേപ്പ്, നെല്ലി, പേര, പതിമുഖം, സീതപ്പഴം, കരിങ്ങാലി കറ്റാര്വാഴ തുടങ്ങിയ ഔഷധ സസ്യങ്ങളാണ് ഇപ്പോള് നഴ്സറിയില് തയാറാക്കുന്നത്. എല്ലാ വീടുകളിലും ഔഷധസസ്യ തോട്ടം നിര്മിക്കാനാണ് ലക്ഷ്യം. ഇതിനാവശ്യമായ തൈകള് ഉത്പാദിപ്പിക്കാനും പരിചരണത്തിനുമുള്ള പരിശീലനവും വിദഗ്ധരുടെ നേതൃത്വത്തില് കുടുംബശ്രീ ജില്ലാ മിഷന് നല്കും. കാഞ്ഞങ്ങാട് നഗരസഭ കുടുംബശ്രീ ഔഷധ കൃഷി മോനാച്ചയില് നടന്നു. 21ാം വാര്ഡ് പൂര്ണിമ, പാര്വണ ജെഎല്ജി കുടുംബശ്രീ കൂട്ടായ്മയാണ് കൃഷി ചെയ്യുന്നത്. നഗരസഭ ചെയര്പേഴ്സണ് കെ.വി. സുജാത ഉദ്ഘാടനം ചെയ്തു. സിഡിഎസ് ചെയര്പേഴ്സണ് ടി.വി. പ്രേമ അധ്യക്ഷതവഹിച്ചു. മെംബര് സെക്രട്ടറി പി.വി. ജയചന്ദ്രന്, രുക്മിണി മോനാച്ച എന്നിവര് പ്രസംഗിച്ചു.